Staunton, Virginia

Ang Staunton ( ) ay isang malayang lungsod sa estado ng Virginia. Magmula noong senso ng 2010, ang populasyon ay 23,746 katao. Sa estado ng Virginia, ang mga malaya (o nagsasariling) lungsod ay mga hiwalay na hurisdiksyon mula sa mga kondado na nagpapalibot sa kanila, kung kaya ang mga pampamahalaang tanggapan ng Kondado ng Augusta ay nasa Verona, na ka-hangganan ng Staunton.

Pangunahing lungsod ang Staunton sa Staunton-Waynesboro Metropolitan Statistical Area, na may kabuuang populasyon na 118,502 katao noong 2010.

Kilala ang Staunton bilang lugar ng kapanganakan ni Woodrow Wilson, ang ika-28 pangulo ng Estados Unidos, at ang tahanan ng Pamantasan ng Mary Baldwin, na dati isang pambabaeng kolehiyo. Tahanan din ang lungsod sa Stuart Hall, isang pampribadong co-ed na paaralang preparatoryo, gayundin sa Virginia School for the Deaf and Blind.

Heograpiya
Ayon sa Kawanihan ng Senso ng Estados Unidos, may kabuuang lawak na 52 kilometrong kuwadrado (20 milyang kuwadrado) ang lungsod, halos lahat nito ay lupa. Matatagpuan ang Staunton sa Lambak ng Shenandoah sa pagitan ng mga bulubundukin ng Blue Ridge at Allegheny ng Bulubunduking Appalachian. Dinadaluyan ito ng Sapa ng Lewis. Dumadaloy ang Sapa ng Lewis sa Ilog Shenandoah, na dumadaloy sa Ilog Potomac, at kalaunan sa Look ng Chesapeake.

Demograpiya

Tingnan din
 Talaan ng mga lungsod sa Virginia

Talasanggunian

Mga kawing panlabas

 City of Staunton, Virginia
 Staunton Public Library
 Augusta County Historical Society & Museum
 Staunton Performing Arts Center 
 Heifetz International Music Institute
 
 Staunton During the Civil War in Encyclopedia Virginia
 

Mga lungsod sa Virginia